Kadeš

Egiptiečių mitologijoje Kadeš – vaisingumo, sekso deivė. Semitų kilmės deivė, kilusi iš Sirijos, Naujosios karalystės laikotarpiu buvo įtraukta į Egipto dievų panteoną. Jos vyras Rašefas įtrauktas į panteoną Viduriniosios karalystės metu. Panteone tapo vaisingumo dievo Mino motina. Su vyru Rašefu ir sūnumi Minu sudarė triadą. Dėl akivaizdžių priežasčių tapo populiari deivė, jos varžovė – deivė Hator, kuri tuo metu buvo garbinama kaip malonumų deivė. Galiausiai nugalėjus Hator, Kadeš tapo jos aspektu.

 Vaizdavimas 
Kadeš buvo vaizduojama nuoga moterimi, stovinčia ant liūto nugaros, su mėnulio pjautuvu virš galvos, kuris simbolizuoja naktį. Dešinėje rankoje laikanti gyvates, kurios simbolizuoja vyro varpą, o kairėje – lotoso žiedą, kuris reiškia vulvą.

Kategorija:Egiptiečių dievai
Kategorija:Meilės dievybės

ca:Llista de personatges de la mitologia egípcia#Q